Ushuaia

Ushuaia er hovedstad i den argentinske provinsen Tierra del Fuego og en av verdens sørligste byer. Den ligger i et fjellrikt landskap ved Beaglekanalen på Ildlandets sørkyst. 

Andre steder som kan anses som verdens sørligst beliggende er Puerto Williams i Chile som ligger på en sørligere breddegrad, men er betydelig mindre, og Punta Arenas i Chile som er betydelig større, men ligger litt lenger nord enn Ushuaia. Dessuten finnes det små bosetninger sør for Ushuaia som for eksempel de argentinske basene på Antarktis, men ingen av dem har flere enn 100 innbyggere.

Navnet Ushuaia (uttales i dag Oso'aia) kommer fra yamana-språket, og betyr «Bukta i vest». Fra 1908 var Ushuaia en straffekoloni for de verste kriminelle, noe som varte fram til 1947. Tidligere hadde straffekolonien ligget på Estadosøya, men ble så flyttet til Ushuaia av humanitære årsaker. Fangene ble nybyggere og bygde opp stedet rundt fengselet på egen hånd. De bygde også en jernbane fra skogen til kolonien som fremdeles er verdens sørligste jernbane og brukes av turister som Tren del Fin del Mundo (Toget til verdens ende).

Ushuaia er i dag en voksende by med  innbyggere (2010). Hovednæringene er marinebasen som ligger i sentrum av Ushuaia, samt reiseliv.

Det er to skøytebaner her for kortbaneløp/hurtigløp på skøyter. Den ene er en rundbane på 250 meter, og den andre en rundbane på 133 meter.

Klima

Referanser

Eksterne lenker 
 

Byer i Argentina
Bosetninger etablert i 1884
1884 i Sør-Amerika
1880-årene i Argentina
Ildlandet